**Муниципальное бюджетное общеобразовательное учреждение**

**«Средняя общеобразовательная школа №7 города Азнакаево» Азнакаевского муниципального района Республики Татарстан**

**ПРОЕКТНАЯ РАБОТА**

**«Татарстан - уртак йортыбыз»**

**«Татарстан - наш общий дом»**

Саетова Ляля Сагидулловна, учитель

родного (татарского) языка и литературы первой

квалификационной категории

**г. Азнакаево, 2025 год**

**Эчтәлек:**

1. Кереш...............................................................................3
2. Төп өлеш:
   1. Татарстан Республикасы......,...............................4

2.1.2.Татарстан республикасы конституциясе.............4

2.1.3.Татарстан Республикасы дәүләт телләре............4

* 1. Татар милли характеры турында төшенчә.........5
  2. Социологик сораштыру нәтиҗәләре**.**..................5
  3. Татар халкы милли характерының төп сыйфатлары:
     1. Татар халкының иң асыл сыйфатларыннан берсе - дуслык,  бердәмлек ...........................6
     2. Ата-ана, Ватанга булган хөрмәт…………...6
     3. Хезмәтне ярату................................................6
     4. Батырлык..........................................................6
     5. Белемле булу, белем алуга омтылыш............7
     6. Туган телне ярату............................................7

1. Йомгаклау.......................................................................8
2. Файдаланылган әдәбият исемлеге...............................9
3. **Кереш.**

Идел ярларына нурлар сибеп,

Матур булып ата бездә таң.

Таң шикелле якты Туган илем,

Бәхет биргән җирем — Татарстан.

Гөлшат Зәйнашева.

Безнең барыбыз өчен дә газиз туган илебез — Татарстан Республикасы. Безнең Татарстан картасын шагыйрьләр зәңгәр күбәләккә дә, томырылып чабып баручы атка да охшаталар.

Билгеле булганча, тел һәм мәдәният бер-берсе белән тыгыз бәйләнгән. Тел - мәдәниятнең бер өлеше генә түгел, аның иясе дә. Һәр тел мәдәният көзгесе булып тора, һәм аның зур рухи байлыгы бар. Бу байлыкның чагылышы - ул фольклор, халык авыз иҗаты, шул исәптән мәкальләр һәм әйтемнәр. Шуннан чыгып мин хезмәтемнең темасын билгеләдем: **“Татарстан – уртак йортыбыз”.** Әлеге тема **актуаль** дип уйлыйм, Республикабызның иң зур байлыгы, олы горурлыгы — Татарстан халкы. Республикада халык үзенең һәм башка милләт вәкилләренең гореф-гадәтләрен, милли-мәдәни традицияләрен хөрмәт итеп яши. Без бердәм. Ә мәкаль һәм әйтемнәр халыкның җанлы сөйләмендә еш кулланыла; безгә акыллы киңәшләр бирә, дөрес фикер йөртергә өйрәтә; туган җиребезгә мәхәббәт, әти-әнигә, олыларга хөрмәт, сабырлык, тыйнаклык кебек күркәм сыйфатлар тәрбияли. Мәкальләрдә һәм әйтемнәрдә без чын татар халкының милли характерының чагылышын таба алабыз, һәм миңа татар фольклоры мисалында чын «татар җаны»ның барлык сыйфатларын ачу, аңлау кызыклы да, файдалы да була.

**Проектның максаты:** мәкальләрне һәм әйтемнәрне тикшереп, татар милли характерын билгеләргә.

**Проектның бурычлары:**

* Татарстан Республикасы белән танышу ;
* мәкаль һәм әйтемнәр мисалында татар халкының милли характер сыйфатларын күрсәтү;
* татар мәкальләрен һәм әйтемнәрен анализлау.

.

1. **Төп өлеш.**
   1. **Татарстан Республикасы. Башкаласы — Казан шәһәре.**

1920нче елдан — Татарстан Автономияле Совет Социалистик Республикасы, 1990нчы елның 30нчы августыннан — Татарстан Совет Социалистик Республикасы, 1992нче елның 7нче февраленнән — Татарстан Республикасы, Көнчыгыш Европа тигезлегенең көнчыгыш өлешендә, Идел елгасының урта агымында һәм Кама елгасының түбән агымында урнашкан.

Татарстан Республикасы Россия Федерациясендә икътисади яктан югары үсешкә ирешкән субъектлардан исәпләнә, табигый нефть һәм төзелеш ресурсларына, үсештәге сәнәгать, авыл хуҗалыгы һәм социаль мәдәни инфраструктурага, югары фәнни, мәдәни һәм технологик потенциалга, квалификацияле эшче көчкә ия. Республика икътисадының иң мөһим өлкәсен авыл хуҗалыгы тәшкил итә, ул бөртекле ашлык хуҗалыгына, бәрәңге үстерүгә, яшелчәчелеккә, чөгендер игүгә, терлек азыгы җитештерүгә нигезләнә. Терлекчелекнең нигезе ит һәм сөт җитештерү өчен терлекләр асрауга һәм кошчылыкка корылган.

**2.1.2 Татартсан республикасы конституциясе.**

ТАССРның беренче Конституциясе проекты 1925нче елның 25нче июнендә ТАССР Үзәк Башкарма Комитетының 2 нче сессиясендә эшләнә һәм кабул ителә.

1977–1978нче елларда СССР һәм РСФСР Конституцияләренә туры китереп ТАССР Конституциясенең яңа редакциясе эшләнә.

1990 елның 30 августында Татарстан Совет Социалистик Республикасының дәүләт суверенитеты турында Декларация кабул ителә.

2002нче елның 19нчы апреле ТР Законы белән аңа тиешле үзгәрешләр һәм өстәмәләр кертелүгә китерә. Барлык конституцияләр республика символикасының (герб, флаг, гимн) рәсми тасвирламасын эченә ала.

**2.1.3 Татарстан Республикасы дәүләт телләре**

Бу юнәлештә беренче адымнар Татарстан АССР төзелгәннән соң ясала. Рәсми эш кәгазьләрен алып баруда рус теле белән беррәттән татар теле дә кулланыла башлый.

Татарстан Республикасының 1992 елгы Конституциясе һәм Татарстан Республикасының «Татарстан Республикасы халыкларының телләре турында» 1992нче ел 8нче июль Законы тарафыннан Татарстан Республикасы Дәүләт телләре сыйфатында тигез хокуклы татар һәм рус телләре билгеләнә, шулай ук республикада яшәүче барлык халыкларның телләрен саклау гарантияләнә һәм тәэмин ителә.

* 1. **Татар милли характеры турында төшенчә.**

Татарстаныбызда дүрт миллионга якын кеше яши. Күпчелеген татарлар һәм руслар тәшкил итә.Тарихи заманнардан бирле татарлар үзләрен башка милләт вәкилләреннән аерып торган характер сыйфатларына ия булганнар. Нигездә, бу уңай сыйфатлар. Характеры буенча киң күңеллеләр, кунакчыллар. Үз көче, чыдамлыгы, үз өстенә алган йөкләмәләрен үтәүдә намуслылыгы белән аерылып торганнар. Татарларның энергиясе, практик яктан зирәклеге аларның сәүдә өлкәсендә уңышларына ярдәм иткән.

Татарлар турында чиста, тырыш, һәрвакыт ярдәмгә килергә әзер булган халык дип сөйлиләр. Моңа шулай ук белем, сабырлык, намуслылык һәм юмартлыкка омтылыш өстәлә.

**Социологик сораштыру нәтиҗәләре.**

Татарларга масаю, тәкәбберлек, икейөзлелек кебек сыйфатлар хас түгел. Ә «татар җаны» нинди сыйфатларга ия соң?

Проект-тикшеренү эшләре барышында анкеталаштыру үткәрелде. Сораштыруда 60 кеше катнашты. Аларга "Татар милли характерына нинди сыйфатлар хас?" дигән сорауга җавап бирергә тәкъдим ителде.



Социологик сораштыру безгә татар халкына хас характердагы иң киң таралган сыйфатларны күрсәтте. Нәкъ менә алар татар мәкальләрендә һәм әйтемнәрендә еш очрый.  Аларда халыкның хезмәт сөючәнлеге, дуслык, ата-анага, туган илгә булган чиксез мәхәббәте, батырлык, туган телне ярату, белемгә омтылыш кебек асыл сыйфатлары чагылыш таба.

Әйдәгез мәкаль һәм әйтемнәр мисалында татарның милли характерына хас сыйфатларын тикшереп чыгыйк.

* 1. **Татар халкы милли характерының төп сыйфатлары.**
     1. **Татар халкының иң асыл сыйфатларының берсе - дуслык,  бердәмлек.**

Татар халкы арасындагы мөнәсәбәтләрнең иң изге һәм иң күркәм формасы – дуслык.  Мәкальләрдә бу хакта бик ачык һәм матур итеп әйтелгән: *“Кешенең иң зур дәүләте – чын дусты”, “Кош канаты белән, кеше дуслык белән көчле.”,  “Балык сусыз торалмый, кеше дуссыз торалмый”.*

Халык афоризмнары чын дуслык нинди булырга тиешлеге турында фикер йөртәләр, аның алдына җитди таләпләр куялар. Бер яктан дуслык сүздә түгел, эштә күренергә тиеш: *“Коры дуслык сүз белән, чын дуслык эш белән”.* Икенче яктан, халык дуслыкка файда, табыш күзлегеннән генә караучыларны нык гаепли: *“Берәү -  җан дусты, берәү – мал дусты”, “Берәү күңеле белән дус, берәү – исәбе белән”.*

* + 1. **Ата-ана, Ватанга булган хөрмәт.**

Кеше күңелендәге иң изге, иң олы, иң нечкә хис – ата-ананы, туган өйне сөю, ватанчылык хисе. Мәкальләрдә сөю тойгысы кешедә булырга тиешле иң югары әхлаклылык, дәрәҗә кебек нәрсәләрдән чагыштыргысыз өстен куела*: “Ата-ананы тыңлаган — адәм булган, тыңламаган — әрәм булган”, “Әткәй — шикәр, әнкәй — бал”., “Алтын-көмеш яуган җирдән туган-үскән ил артык”, “Кеше илендә солтан булганчы, үз илеңдә олтан бул”, “Ватан барыннан да газиз”, “Ана йөрәге — диңгездән тирән”*

* + 1. **Хезмәтне ярату.**

Кешенең чын йөзен билгеләү өчен мәкальләрдә төп критерийларның берсе итеп аның хезмәткә мөнәсәбәте файдаланыла. Бу, әлбәттә, табигый күренеш. Чөнки халык хезмәтне яшәүнең, тормыш көтүнең зарури шарты итеп карый: *«Эш эшләгән интекмәс, эшләмәгән көн итмәс»*. Мәкальләрдә хезмәтне мактау, кешене эшкә өндәү өчен бу бердәнбер мотив түгел. Бер үк вакытта татар халкы хезмәтне рухи канәгатьләнү, шатлык, сөенеч чыганагы итеп саный, хезмәттән тәм таба белергә чакыра. Мәкальләрдә эш сөючәнлек, тырышлык кебек сыйфатлар югары бәяләнә, кешенең чын матурлыгы һәм көче барыннан да элек аның хезмәте белән билгеләнә дигән идея үткәрелә: *«Кешенең асылы эштә беленер», «Ир куанычы – хезмәт», «Эшле кеше – көчле кеше», «Эшне эшләүдә бер хикмәт, яратып эшләүдә ун хикмәт»*

* + 1. **Батырлык.**

Борын-борыннан ук халыкның тәрбия тәҗрибәсендә батырлык игътибар үзәгендә булган. “Батырлык ул – рухи матурлык”. Әнә шуңа күрә дә татарларда кеше күңеленең рухи бөеклеген югары бәяләгән. Батырларның кылган изге гамәлләре, данлы исемнәре әкиятләргә күчкән, җыр-дастаннарга кергән. Каһарманлык, чорлар аша кичеп, бүгенге көннәргәчә килеп җиткән. Мәсәлән, *Батыр бер үләр, куркак мең үләр. Батыр ярасыз булмас. Батыр үзе өчен туар, кеше өчен үләр. Батырлыкта- матурлык. Батыр үзе үлсә дә, исеме үлмәс. Батыр егет- ил күрке.*

Минем аңлавымча, кыюлык - ул үз куркулары белән көрәшә һәм аларны җиңеп чыга белү, тәвәккәллек һәм бәйсезлек күрсәтү сәләте.

* + 1. **Белемле булу, белем алуга омтылыш турында.**

Фән-белем, уку-язу, аларның тормыш өчен әһәмияте, кешене күркәм һәм хөрмәтле итүе турындагы мәкальләр татар фольклорында шулай ук бик күптәннән килә торган традицион бер тематик цикл тәшкил итәләр: *“Белем – белгечлек патшалыктан югары”, “Белем – байлыкның чиге юк”, “Алтын дәүләт түгел, гыйлем дәүләт”, “Патша үз илендә генә патша, галим һәркайда да галим”,*  *“Күп укысаң, күп белерсең”, “ Белмәү гаеп түгел, белергә теләмәү гаеп”,“Күп укыган күп белер”, “Укымаган бер телле, укыган ике телле”, “Беләгең белән екканчы,белемең белән ек”*

* + 1. **Туган телне ярату.**

Туган тел – һәркем өчен кадерле булган бөек хәзинә. Ул – татар халкының рухи көзгесе. Шушы телдә милләтнең бөтен балалары, гореф-гадәтләре генә түгел, үткәне, бүгенгесе, киләчәге дә. Мәкальләрдә туган тел төшенчәсенә зур мәгънә салынган. Ул – Ватан, туган җир, ата-ана сүзләре белән бергә торган бөек, изге һәм кадерле сүз. Алар туган телне сөяргә, хөрмәт итәргә, горурланып яшәргә өйрәтә: *“Ана теле бер булыр”, “ Иле барның теле бар”, “Туган тел үзем өчен,  башка тел көнем өчен” , “Инсафлының теле саф”, “Туган телне кадерләгән халык кадерле булыр”, “Татлы тел тимер капканы ачар”, “Усал тел кыш кебек, яхшы тел яз кебек”*

**Проектны алга таба үстерү перспективалары.**

Мин бу эшне дәвам итәргә кирәк дип саныйм. Үземнең эшемне дәвам итеп, киләчәктә халыкның характерлы сыйфатларын ачкан тагын бер жанр – фразеологизмнарны өйрәнергә уйлыйм.

**III Йомгаклау.**

Татар фольклорына анализ ясап, без шуны ачыкладык: мәкальләр һәм әйтемнәр халыкның фикерен чагылдыра. Алар – татар тормышы традицияләрен чын мәгънәсендә буыннан-буынга җиткерүчеләр. Аларда халыкның теле, мәдәният көзгесе, аларда кешене әйләндереп алган дөнья гына, аның тормышының реаль шартлары гына түгел, ә халыкның иҗтимагый үзаңы, аның менталитеты, милли характеры, яшәү рәвеше, гореф-гадәтләре, әхлак, кыйммәтләр системасы һәм дөньяны тою чагылдырылган.

Мин, бу хезмәтемне башкарганда, мәкаль һәм әйтемнәр турында күп яңалык белдем. Татар халкының гап-гади сүздән бизәк ясый алуына сокландым.  Бөек шагыйрь Г.Тукайның: “Халык зур ул, көчле ул, бөек ул, шагыйрь ул, әдип ул”, – дигән сүзләренә тагын бер кат ышандым. Күп гасырлар дәвамында тупланып килгән гүзәл җәүһәрләр әдипнең алтын сүзләрен раслый. Минемчә, мондый зур хәзинәле халыкның киләчәге якты.

**IV Файдаланылган әдәбият исемлеге**

1. М.Х.Хәсәнов һ.б.Татарстан Республикасының тарихи һәм мәдәни һәйкәлләре җыелмасы. Казан – Мастер Лайн, 2002.
2. И.А. Гыйләҗев, В.И. Пискарев “Татарстан тарихы”. - Казан: ТаРИХ 2005.
3. Гөлбакча.1990 ел.Казан.Татарстан китап нәшрияты.
4. Иң матур сүз.2000 ел.Мәгариф нәшрияты.
5. Нәкый Исәнбәт. Татар халык мәкальләре. 4 нче басма. — Яр Чаллы: «Идел-йорт», 2003. — 100 б.
6. Татар балалар фольклоры.1999 ел. Казан “Раннур” нәшрияты.